Այցելության ընթացքում ՀՀ գլխավոր դատախազը շրջել է Փորձաքննությունների ազգային բյուրոյի փորձագիտական ստորաբաժանումներով և լաբորատորիաներով, տեղում ծանոթանալով հատկապես ձեռքբերված նոր սարքավորումների միջոցով իրականացվող փորձաքննությունների ընթացքին, առկա փորձագիտական հնարավորություններին, փորձագետների հետ զրուցելով նաև առանձին նեղ մասնագիտական ոլորտային ուղղություններով փորձաքննությունների առանձնահատկությունների մասին: ՀՀ գլխավոր դատախազ Արթուր Դավթյանին հետաքրքրել է մասնավորապես՝ ՀՀ դատախազության անմիջական նախաձեռնությամբ ձեռքբերված ծառի հատման վաղեմության որոշման և կոճղի հետ փայտանյութի նույնականացման ապահովման դենդրոխրոնոլոգիական փորձաքննության իրականացման արդի սարքի շահագործման արդյունավետությունը՝ տվյալ սարքի կիրառմամբ փորձագիտական հետազոտությունների հնարավորությունները: